Byw Celwydd

Cyfres ddrama wleidyddol yw Byw Celwydd sydd yn portreadu gwrthdaro rhwng newyddiadurwyr, ymgynghorwyr a gwleidyddion o bleidiau dychmygol yng Nghynulliad Cenedlaethol Cymru. Er mai ffuglennol yw'r holl gymeriadau a'r pleidiau, fe ffilmiwyd darnau helaeth o'r ddrama yn adeilad y Senedd ym Mae Caerdydd.

Fe'i darlledwyd gyntaf ar 3 Ionawr 2016, nos Sul am 9pm, gydag ailddarllediad nos Fawrth gydag is-deitlau Saesneg ar y sgrîn. Roedd wyth pennod yn y gyfres gyntaf a chyhoeddwyd ar ddiwedd y gyfres gyntaf y byddai'n dychwelyd am ail gyfres. Cychwynnodd yr ail gyfres am 9pm nos Sul ar 8 Ionawr 2017 gydag ailddarllediad nos Wener y tro hwn. Cychwynnodd trydedd gyfres am 9pm nos Sul ar 7 Hydref 2018.

Cynhyrchiad
Cyhoeddodd S4C y gyfres ar 10 Gorffennaf 2015 gyda'r gwaith ffilmio i gychwyn yn y Senedd o'r wythnos hynny ymlaen. Yn ogystal ag adeilad y Senedd, ffilmiwyd golygfeydd mewn lleoliadau o gwmpas Caerdydd yn cynnwys ardaloedd Tre-biwt, Dinas Powys a Phenarth. Cafodd y gyfres ei greu gan y tîm a gynhyrchodd y gyfres ddrama Teulu ac mae wedi ei sgriptio gan Meic Povey a Sian Naiomi, ei gyfarwyddo gan Eryl Phillips a'i gynhyrchu gan Branwen Cennard. Comisiynwyd y gyfres gan Gwawr Martha Lloyd, comisiynydd drama S4C.

Fe'i lansiwyd ar 1 Rhagfyr 2015 yn y Senedd ym Mae Caerdydd, gyda dangosiad pennod gyntaf y gyfres i'r wasg a rhai aelodau o'r Cynulliad yn cynnwys y llywydd Rosemary Butler AC.Lansio cyfres ddrama wleidyddol S4C yn y Senedd. S4C; Adalwyd 20 Ionawr 2016S4C i ffilmio drama wleidyddol yn y Senedd, S4C; Adalwyd 20 Ionawr 2015

Sgriptiwyd trydedd gyfres gan yr awdur Meic Povey ond bu farw yn Rhagfyr 2017 cyn i'r gyfres ei darlledu.

Cast
Prif gymeriadau
 Catherine Ayers - Angharad Wynne (Prif Olygydd Gwleidyddol Newyddion Cymru, gwraig Owain, mam Jac a merch yng nghyfraith y Prif Weinidog)
 Matthew Gravelle - Harri James (Ymgynghorydd Arbennig (SpAd) i Rhiannon Roberts)
 Mark Lewis Jones - Dylan Williams (Aelod y Cynulliad i'r Democratiaid a gŵr Catrin)
 Eiry Thomas - Catrin Williams (Aelod y Cynulliad i'r Democratiaid a gwraig Dylan)
 Sara Lloyd-Gregory - Lowri Ogwen Jones (Ymgynghorydd Arbennig Watcyn Davies, Arweinydd y Democratiaid, a gwraig Tom)
 Sion Ifan - Tom Ogwen Jones (Prif gyflwynydd 'Newyddion Cymru'. Gŵr Lowri)
 Richard Elfyn - Meirion Llywelyn (Y Prif Weinidog, Aelod Cynulliad y Ceidwadwyr Newydd)
 Rebecca Harries - Megan Ashford (Gweinidog Iechyd, Aelod Cynulliad y Ceidwadwyr Newydd)
 Rhys ap Trefor - Aled Gwilym (Ymgynghorydd Arbennig i'r Prif Weinidog)
 Ffion Dafis - Rhiannon Roberts (Arweinydd y Cenedlaetholwyr)
 Caryl Morgan - Ela (Prif ymchwilydd y Cenedlaetholwyr)
 Matthew Owen - Alwyn Jones (Arweinydd y Sosialwyr.  Yn frodor o Lanelli, ac yn briod gyda dau o blant)

Cymeriadau achlysurol
 Rhys ap Wiliam - Ed Gregson (Pennaeth rhaglenni newyddion a materion cyfoes Newyddion Cymru)
 Rhodri Meilir - Owain (Gŵr Angharad)
 Siân James - Elinor (Gwraig Meirion a mam Owain)
 Eirlys Britton - Elsi (mam Angharad)
 Simon Fisher - Mike (tad Angharad)
 Mabli Eustage - Carys
 Jac Bryan - Jac (Mab Angharad a Owain)
 Ryland Teifi - Matthew Desmond
 Catrin Arwel - Gwennan Morris
 Maeve Tonkin-Wells - Newyddiadurwr
 Richard Mylan - Nadav Weissman
 Gwawr Loader - Naomi
 Gareth Milton - Gruffydd Bowen
 Bethan Dwyfor

 Penodau 

 Cyfres 1 (2016) 
 #  Teitl  Cyfarwyddwr  Awdur  Darllediad cyntaf  Gwylwyr Ffigyrau gan S4C. Gweler , Ffigyrau Gwylio S4C.

 Cyfres 2 (2017) 
 #  Teitl  Cyfarwyddwr  Awdur  Darllediad cyntaf  Gwylwyr 

 Cyfres 3 (2018) 
 #  Teitl  Cyfarwyddwr  Awdur  Darllediad cyntaf  Gwylwyr 

 Cyfeiriadau 

 Dolenni allanol 
 Byw Celwydd  ar wefan S4C
 Byw Celwydd ar BBC iPlayer.



Categori:Cyflwyniadau rhaglenni teledu 2016
Categori:Rhaglenni teledu Cymraeg
Categori:Rhaglenni teledu drama
Categori:Rhaglenni teledu S4C
Categori:Rhaglenni teledu'r 2010au
Categori:Cyfresi drama S4C